OpenLLM-France/wikimedia huggingface dataset:
# Paolo Rosola

Paolo Rosola (Gussago, Llombardia, 5 de febrer de 1957) és un ciclista italià, ja retirat,que fou professional entre 1978 i 1990. En el seu palmarès destaquen dotze etapes del Giro d'Itàlia, una de la Volta a Espanya i la Milà-Torí de 1984. Una vegada retirat passà a exercir tasques de director esportiu en diferents equips italians.

## Palmarès

* 1981
** Vencedor d'una etapa del Giro d'Itàlia
* 1983
** Vencedor de 3 etapes del Giro d'Itàlia
* 1984
** 1r a la Milà-Torí
** Vencedor d'una etapa del Giro d'Itàlia
* 1985
** Vencedor de 2 etapes del Giro d'Itàlia
** Vencedor d'una etapa de la Volta a Dinamarca
* 1986
** Vencedor d'una etapa de la Volta a Suïssa
** Vencedor d'una etapa de la Setmana Internacional Coppi i Bartali
* 1987
** Vencedor de 4 etapes de la Coors Classic
** Vencedor de 3 etapes del Giro d'Itàlia
** Vencedor d'una etapa de la Volta a Espanya
** Vencedor d'una etapa de la Setmana Internacional Coppi i Bartali
* 1988
** Vencedor de 2 etapes del Giro d'Itàlia
** Vencedor d'una etapa de la Volta a Dinamarca
* 1989
** 1r al Gran Premi del cantó d'Argòvia
** Vencedor d'una etapa de la Volta a Andalusia

### Resultats a la Volta a Espanya

* 1987. Fora de control (7a etapa). Vencedor d'una etapa

### Resultats al Giro d'Itàlia

* 1978. 82è de la classificació general
* 1979. 109è de la classificació general
* 1981. 103è de la classificació general. Vencedor d'una etapa
* 1982. Abandona
* 1983. 111è de la classificació general. Vencedor de 3 etapes
* 1984. 94è de la classificació general. Vencedor d'una etapa
* 1985. 129è de la classificació general. Vencedor de 2 etapes
* 1986. 117è de la classificació general
* 1987. 126è de la classificació general. Vencedor de 3 etapes
* 1988. 102è de la classificació general. Vencedor de 2 etapes
* 1989. 127è de la classificació general
* 1990. 139è de la classificació general

## Referències

* 1 2 «ROSOLA Paolo». [Consulta: 27 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Paolo ROSOLA» (en italià). [Consulta: 27 novembre 2022].

## Enllaços externs

* Fitxa de Paolo Rosola a sitiodeciclismo.net
# Authaeretis

Authaeretis és un gènere d'arnes de la família Crambidae.

## Taxonomia

* Authaeretis eridora Meyrick, 1886
* Authaeretis exaereta Tams, 1935

## Referències

* ↑ «GlobIZ search». [Consulta: 23 desembre 2018].
# Ploranera turdina olivàcia

La ploranera turdina olivàcia (Schiffornis olivacea) és un ocell de la família dels titírids (Tityridae). Es troba als països del massís de les Guaianes i al nord-est de la selva amazònica, al Brasil. El seu hàbitat són els boscos tropicals i subtropicals de frondoses humits de les terres baixes i de l'estatge montà. El seu estat de conservació es considera de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «ploranera turdina olivàcia». Diccionari dels ocells del món. TERMCAT. [Consulta: 29 agost 2022].
* ↑ «Cotingas, manakins, tityras, becards». IOC World Bird List Version 12.2. International Ornithologists' Union, 01-01-2021.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 455. ISBN 978-84-16728-37-4.
* ↑ BirdLife International. «Olivaceous Mourner. Schiffornis olivacea» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 29 agost 2022].
# Tebtunis

Tebtunis fou una ciutat construïda durant la dinastia XXII a la regió de l'Oasi del Faium, a l'antic Egipte, que fou poblada per grecs i romans. Queden poques restes dels seus temples, però una calçada pavimentada enmig de les ruïnes indica el lloc on era. Una bona part està coberta de sorra i prop hi ha restes d'un aqüeducte romà. Al seu lloc, a poca distància, hi ha el llogaret de Tell Umm al-Breigat.
# Patrick Busolini

Patrick Busolini (Chaumont, Xampanya-Ardenes, 14 de novembre de 1954) és un exciclista francès, que fou professional entre 1977 i 1981.

## Palmarès

* 1982
** 1r al Tour de La Réunion

### Resultats al Tour de França

* 1979. Fora de control (15a etapa)
* 1980. 21è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Nidovirales

Nidovirales és un ordre de virus que infecten a vertebrats. Presenten un genoma d'ARN monocatenari de sentit positiu, per la qual cosa s'inclouen en el Grup IV de la Classificació de Baltimore. Comprèn la família Coronaviridae i diverses famílies relacionades com Arteriviridae, Roniviridae i Mesoniviridae.
Aquest ordre conté el virus amb el genoma ARN no segmentant més llarg conegut: el virus de l'hepatitis del ratolí (MHV) que té un genoma de 31,5 kb. El genoma el virus presenta la mateixa estructura que el ARNm eucariota. Per punt, el virus pot utilitzar algunes proteïnes de la cèl·lula hoste durant la replicació i expressió genètica que es produeix en el citoplasma. A diferència de molts altres virus, el virió no conté cap polimerasa posat que el seu genoma pot llegir-se directament quan entra per primera vegada en la cèl·lula hoste com si fos ARNm.
En aquest grup de virus, les proteïnes estructurals s'expressen separadament de les no estructurals. Les proteïnes estructurals es codifiquen a la regió 3' del genoma i s'expressen a partir d'un conjunt ARNm subgenòmic. Els virus codifiquen una proteasa principal i entre una i tres proteases accessòries que estan principalment involucrades en l'expressió dels gens replicasa. Aquestes proteases també són responsables de l'activació/desactivació de proteïnes específiques en l'instant correcte del cicle vital del virus i així garantir que la replicació es produeix al moment oportú. Encara hi ha un gran nombre de proteïnes que han estat identificades en els genomes dels Nidovirales però la funció dels quals encara es desconeix.

## Classificació

Es reconeixen les subordres i famílies següents (terminacions -Virineae són subordres i -viridae, famílies):
* Abnidovirineae
** Abyssoviridae
* Arnidovirineae
** Arteriviridae
** Cremegaviridae
** Gresnaviridae
** Olifoviridae
* Cornidovirineae
** Coronaviridae
* Mesnidovirineae
** Medioniviridae
** Mesoniviridae
* Monidovirineae
** Mononiviridae
* Nanidovirinae
** Nanghoshaviridae
** Nanhypoviridae
* Ronidovirineae
** Euroniviridae
** Roniviridae
* Tornidovirineae
** Tobaniviridae

## Referències

* ↑ Enjuanes et al. «Coronavirus Replication and Interaction with Host». A: Animal Viruses: Molecular Biology. Caister Academic Press, 2008. ISBN 978-1-904455-22-6.
* ↑ Thiel V (editor).. Coronaviruses: Molecular and Cellular Biology. Caister Academic Press, 2007. ISBN 978-1-904455-16-5.
* ↑ Balasuriya and Snijder. «Arteriviruses». A: Animal Viruses: Molecular Biology. Caister Academic Press, 2008. ISBN 978-1-904455-22-6.
* ↑ «Virus Taxonomy: 2019 Release». International Committee on Taxonomy of Viruses.

### Bibliografia

* J Ziebuhr, EJ Snijder, AE. Gorbalenya Virus-encoded proteinases and proteolytic processing in the Nidovirales Journal of General Virology, 2000

## Enllaços externs

* Nidovirales - ICTVdB - The Universal Virus Database, version 4.
* Animal viruses
* Coronaviruses
* Focus on Coronaviruses
# Wassenaar

Wassenaar és un municipi de la província d'Holanda Meridional, al sud dels Països Baixos. L'1 de gener del 2009 tenia 25.875 habitants repartits sobre una superfície de 62,50 km² (dels quals 11,36 km² corresponen a aigua).

## Ajuntament (2006)

El consistori està compost de 21 regidors:
* VVD 6 regidors
* Wat Wassenaar Wil 6 regidors
* CDA 5 regidors
* PvdA 2 regidors
* GroenLinks 1 regidor
* D66 1 regidor

## Enllaços externs

* www.wassenaar.nl
# Nidà

Nidà (en hebreu: מסכת נידה) (transliterat: Masechet Nidà ) és un tractat de la Mixnà i el Talmud. Nidà és el desè tractat de l'ordre de Tohorot (en espanyol: "Pureses") que tracta sobre la puresa ritual en 12 tractats. Les lleis relatives a la purificació de les dones en el judaisme ortodox, procedeixen del tractat talmúdic de Nidà. La paraula Nidà també designa la impuresa de la dona durant la menstruació i després del part.

## Contingut

El tractat tracta sobre les lleis relatives al període menstrual, el qual al seu torn està dividit en fases pures i impures, el tractat fa una avaluació de les diferents formes de sagnat en termes de puresa ritual, ja sigui el cicle normal de sagnat, accidents, o el sagnat durant el coit després de perdre la virginitat. El tractat també estableix com i quan cal iniciar una recerca, i que caracteritza el desenvolupament i la maduresa d'una noia fins a esdevenir una dona. El tractat explica les diferents formes d'impuresa associades amb l'avortament i amb el part normal. A més, ofereix unes regles de conducta per a la convivència conjugal durant el període menstrual, així com la prohibició de tenir relacions sexuals amb l'esposa durant la fase d'impuresa menstrual.

## Referències

* ↑ «www.mechon-mamre.org/» (en hebreu).
# Autheuil

* No s'ha de confondre amb Auteuil.
«Autheuil» té aquests significats:
* Autheuil (Eure i Loir), municipi al departament de l'Eure i Loir (regió de Centre – Vall del Loira, França)
* Autheuil (Orne), municipi al departament de l'Orne (regió de Normandia, França)
* Autheuil-en-Valois, municipi al departament d'Oise (regió dels Alts de França, França)
* Autheuil-Authouillet, municipi al departament d'Eure (regió de Normandia, França)
# Aviation Safety Network

Aviation Safety Network (ASN) és un lloc web que realitza un seguiment d'incidents d'aerolínies. La seva base de dades conté detalls de més de 10.700 accidents, i cada setmana rep aproximadament 50.000 visitants únics. Realitza un seguiment d'accidents i incidents aeris i segrestos. L'ASN inclou una base de dades d'aviació amb investigacions, notícies, fotos i estadístiques.

## Història

L'ASN fou fundada per Harro Ranter en 1996 com a "Aviation Safety Web Pages". Fabian I. Lujan es va unir a ASN l'agost de 1998 per ajudar Ranter en la presentació d'informes precisos i actualitzar les notícies sobre els accidents d'avions de passatgers. El web fou reanomenat Aviation Safety Network (ASN) en 1999.

## Referències

* 1 2 «About ASN». Aviation Safety Network. Arxivat de l'original el 23 abril 2011. [Consulta: 26 abril 2011].
* ↑ «Aviation-safety.net Site Info». Alexa Internet. Arxivat de l'original el 2010-08-02. [Consulta: 1r abril 2014].
* ↑ «About ASN». Aviation Safety Network. [Consulta: 20 agost 2014].

## Enllaços externs

* Aviation Safety Network
* ASN WikiBase for user submitted accidents (smaller aircraft)
# Asnières-sur-Oise

Asnières-sur-Oise és una població i comuna francesa, de la regió de l'Illa de França, al departament de la Val-d'Oise.
Forma part del cantó de L'Isle-Adam, del districte de Sarcelles i de la Comunitat de comunes Carnelle Pays-de-France.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 932 | 1 029 | 1 149 | 1 106 | 1 106 | 1 151 | 1 051 | 1 086 | 909 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 978 | 875 | 952 | 1 019 | 1 100 | 1 055 | 1 089 | 1 170 | 1 261 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 294 | 1 224 | 1 172 | 1 064 | 1 140 | 1 149 | 1 116 | 1 007 | 1 255 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 1 399 | 1 462 | 1 450 | 2 186 | 2 321 | 2 479 | - | - | - |
| 2019 | - | - | - | - | - | - | - | - |

## Llocs i monuments

* Abadia de Royaumont, fundada per Lluís IX de França en 1228.
* Església de Saint-Rémi, (segles xii i xiii).
* Castell de Baillon.
* Castell de la Reina Blanca.
* Safareig.

## Enllaços externs

* INSEE Arxivat 2007-10-10 a Wayback Machine. (francès)
# Wasserbourg

Wasserbourg (en alsacià Wàsserburig) és un municipi francès, situat a la regió del Gran Est, al departament de l'Alt Rin. L'any 2005 tenia 492 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 290 | 308 | 265 | 271 | 425 | 473 |

## Administració

Llista d'alcaldes :
| Període | Identitat | Partit |
| 2001- | Jean-Paul Iltis | |
# Partit Comunista Transnistrià

El Partit Comunista Transnistrià (rus: Приднестровская коммунистическая партия - ПКП) és un partit polític d'ideologia marxista-leninista de la regió autònoma de Transnístria, un territori de Moldàvia. Es considera com el successor local del PCUS. Va estar proscrit gran part de la dècada de 1990. El seu líder és Oleg Khorzhan i ha estat definit com un partit jove i dinàmic, en contrast amb l'antic Partit Comunista de Transnistria, que és considerat com a immobilista. El partit dona suport a la independència de Transnístria, però es va oposar al govern d'Igor Smirnov. Encara que va presentar candidats per a les eleccions legislatives de l'11 de desembre de 2005, no va aconseguir els vots necessaris per guanyar un escó, quedant-se sense representació parlamentària. En les eleccions presidencials de 2006, la seva candidata, Nadezhda Bondarenko, va obtenir el segon lloc, aconseguint el 8,1% dels sufragis. Bondarenko, detinguda l'11 de març de 2007 després d'una manifestació antigubernamental duta a terme per militants d'esquerra, va ser sentenciat a tres dies d'arrest. El 13 de març es va convocar una nova manifestació a Tiraspol per reclamar el seu alliberament.

## Referències

* ↑ «Communists field female candidate for 2006 presidential election». Arxivat de l'original el 2018-09-30. [Consulta: 5 octubre 2016].
* ↑ «Communist Party accuses Smirnov's government of negligence». Arxivat de l'original el 2008-12-01. [Consulta: 5 octubre 2016].
* ↑ «Communists ral·li in Moldova's breakaway region». Arxivat de l'original el 2012-02-17. [Consulta: 5 octubre 2016].
# Ovini Camil

Ovini Camil (en llatí: Ovinius Camillus) va ser un senador romà d'una antiga família. Va planejar una rebel·lió contra l'emperador Alexandre Sever. Es va descobrir el complot, però l'emperador en lloc de castigar-lo, el va tractar correctament i el va perdonar. Ho explica Eli Lampridi a la Història Augusta.

## Referències

* ↑ Smith, William (ed.). «Ovinius». A Dictionary of Greek and Roman biography and mythology. [Consulta: 9 desembre 2023].
# Oviscapte

L'ovipositor o oviscapte, és un òrgan típic de les femelles d'alguns grups d'insectes, com ara els odonats, els ortòpters, els dípters i els himenòpters. És a la fi de l'abdomen i serveix per a dipositar els ous de manera precisa durant la posta. Normalment per a protegir-los dels depredadors. Hi ha molts tipus d'ovipositors depenent del grup d'insectes. Alguns excaven la terra, com els grills, d'altres com les cigales poden perforar la fusta o les tiges, algunes vespes parasitoides l'usen per dipositar els ous dins d'altres animals i, la major part, solament el fa servir per a dipositar l'ou en alguna superfície.

## Referències

* ↑ «Oviscapte». Gran Enciclopèdia Catalana. Barcelona: Grup Enciclopèdia Catalana.
# Willian Arão

Willian Souza Arão da Silva (nascut el 12 de març de 1992) és un futbolista professional brasiler que juga com a migcampista al Flamengo del Campionat brasiler de futbol.

## Enllaços externs

* Willian Arão, Fitxa a Soccerway
* Fitxa del jugador (portuguès)
# Nidulariàcies

Nidulariàcies (Nidulariaceae; el nom prové del llatí i significa: niuets) són una família de fongs els cossos fructífers dels quals semblen petits nius d'ocells plens d'ous (estructures que s'anomenen científicament peridiols). Són fongs sapròfits que viuen sobre la fusta en descomposició. Tenen una distribució cosmopolita.

## Gèneres

* Crucibulum
* Cyathus
* Mycocalia
* Nidula
* Nidularia.

## Bibliografia

* Mushrooms of Northeastern North America (1997) ISBN 0-8156-0388-6
* Alexopolous, C.J., Charles W. Mims, M. Blackwell et al., Introductory Mycology, 4th ed. (John Wiley and Sons, Hoboken NJ, 2004) ISBN 0-471-52229-5
* Arora, David. (1986). "Mushrooms Demystified: A Comprehensive Guide to the Fleshy Fungi". 2nd ed. Ten Speed Press. ISBN 0-89815-169-4

## Referències

* Alexopoulos CJ, Mims CW, Blackwell M.. Introductory Mycology. Nova York: Wiley, 1996. ISBN 0-471-52229-5.
* Brodie HJ.. The Bird's Nest Fungi. Toronto: University of Toronto Press, 1975. ISBN 0-8020-5307-6.
* Deacon J.. Fungal Biology. Cambridge, MA: Blackwell Publishers, 2005. ISBN 1-4051-3066-0.

## Enllaços externs

* MushroomExpert.com Nidulariaceae
# Willian Borges da Silva

* «Willian» redirigeix aquí. Vegeu-ne altres significats a «Willian José».
Willian Borges da Silva (Ribeirão Pires el 9 d'agost de 1988), conegut comunament com a Willian, és un futbolista brasiler, que juga com a interior o extrem per l'Olypiakos. Ha sigut internacional amb la selecció de futbol del Brasil.
El 7 de maig de 2014 el seleccionador brasiler Luiz Felipe Scolari el va incloure a la llista final de 23 jugadors que varen representar el Brasil a la Copa del Món de Futbol de 2014.

## Palmarès
### Shakhtar Donetsk

* 1 Lliga Europa de la UEFA: 2008-09.
* 5 Lligues ucraïneses: 2007-08, 2009-10, 2010-11, 2011-12, 2012-13.
* 4 Copes ucraïneses: 2007-08, 2010-11, 2011-12, 2012-13.
* 2 Supercopes ucraïneses: 2008, 2010.

### Chelsea FC

* 1 Lliga Europa de la UEFA: 2018-19.
* 2 Lligues angleses: 2014-15, 2016-17.
* 1 Copa anglesa: 2017-18.
* 1 Copa de la lliga anglesa: 2014-15.

### Selecció brasilera

* 1 Copa Amèrica: 2019.
* 1 Campionat sud-americà sub-20: 2007.

## Referències

* ↑ Agencia EFE. «Kaká y Ronaldinho, fuera de la lista mundialista». FIFA, 07-05-2014. Arxivat de l'original el 2014-05-08. [Consulta: 6 juny 2014].
* ↑ «World Cup 2014: Kaka and Robinho omitted from Brazil squad». BBC Sport, 07-05-2014. Arxivat de l'original el 18 de maig 2014. [Consulta: 7 maig 2014].
Willian amb Brasil - Plantilles de navegació :
Selecció de futbol del Brasil – Copa del Món de futbol de 2014
1 Jefferson •
2 Daniel Alves •
3 Thiago Silva  •
4 David Luiz •
5 Fernandinho •
6 Marcelo •
7 Hulk •
8 Paulinho •
9 Fred •
10 Neymar •
11 Oscar •
12 Júlio César •
13 Dante •
14 Maxwell •
15 Henrique •
16 Ramires •
17 Luiz Gustavo •
18 Hernanes •
19 Willian •
20 Bernard •
21 Jô •
22 Victor •
23 Maicon •
Seleccionador: Scolari
Selecció de futbol del Brasil – Copa Amèrica de futbol 2015
1 Jefferson •
2 Daniel Alves •
3 Miranda •
4 David Luiz •
5 Fernandinho •
6 Filipe Luís •
7 Douglas Costa •
8 Elias •
9 Tardelli •
10 Neymar •
11 Firmino •
12 Neto •
13 Marquinhos •
14 Thiago Silva •
15 Geferson •
16 Fabinho •
17 Fred •
18 Everton Ribeiro •
19 Willian •
20 Robinho •
21 Coutinho •
22 Casemiro •
23 Marcelo Grohe •
Seleccionador: Dunga
Selecció de futbol del Brasil – Copa del Món de Futbol de 2018
1 Alisson •
2 Thiago Silva •
3 Miranda •
4 Geromel •
5 Casemiro •
6 Filipe Luís •
7 Costa •
8 Renato Augusto •
9 Gabriel Jesus •
10 Neymar  •
11 Coutinho •
12 Marcelo •
13 Marquinhos •
14 Danilo •
15 Paulinho •
16 Cássio •
17 Fernandinho •
18 Fred •
19 Willian •
20 Firmino •
21 Taison •
22 Fagner •
23 Ederson •
Entrenador: Tite :
# Herminio Quidiello Fernández

Herminio Quidiello Fernández, conegut com a Herminio, (Lieres, Siero, 18 de novembre de 1920 - ?) fou un futbolista espanyol de la dècada de 1940.

## Trajectòria

Jugava a la posició d'extrem esquerre. Començà a destacar al CD Logroñés, on jugà durant tres temporades, mentre feia el servei militar. Va jugar dues temporades a primera divisió, una amb l'Atlético Aviación (1942-43, 3 partits disputats) i una amb l'Hèrcules CF (13 partits i dos gols, la temporada 1945-46). La temporada 1946-47 fou fitxat pel FC Barcelona, on va disputar 8 partits amistosos, marcant un gol, sense arribar a jugar cap partit oficial. Els seus darrers anys els visqué als clubs Maestranza Aérea de Logroño, CE Eldenc i Villena CF.

## Referències

* 1 2 3 4 5 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* 1 2 3 4 «Herminio». Mundo Deportivo, 09-09-1946. [Consulta: 7 maig 2016].
* ↑ «Fitxa d'Herminio». herculanos.com. [Consulta: 7 maig 2016].

## Enllaços externs

* Perfil a BDFutbol
# Willibad

Willibad, Willebad, o Willihad (mort el 642) fou patrici de Burgúndia en la primera part del segle VII. Willibad podria haver estat un franc o potser un burgundi, un dels últims representants de la noblesa nativa que havia estat sotmesa pels francs el 534.
El centre del poder de Willibad fou Lió, Viena, i Valence. La influència de Willibad a Burgúndia, encara que immens, no era absoluta. Entre els seus enemics estaven els ducs Cramnelè (Chramnelenus) de Bisantio (Besançon), Wandalbert de Chambly, i Amalgar de Dijon. El clan de Waldelenus i els seguidors de sant Columbà també se li oposaven.
Willibad tenia una enemistat de molt de temps amb Flacoald i quan aquest darrer fou nomenat majordom de palau de Borgonya el 639 Flacoald immediatament va començar a intentar destruir a Willibad. En una cort a Chalon, Flacoald va intentar assassinar-lo, però va fallar; va sortir llavors de palau i el va desafiar a un duel però el germà de Flacoald, Amalbert, en va impedir la celebració.
Finalment, Clodoveu II i Flacoald van acordar conjuntament eliminar a Willibad; el rei va celebrar cort prop d'Autun i va convocar a Willibad. Els dos magnats burgundis es van enfrontar en una batalla en la qual Willibad va morir. Flacoald només li va sobreviure onze dies. Segons Fredegari, qui sembla que es va interessar personalment en aquest esdeveniment, l'últim que va enregistrar, els dos foren víctimes del judici diví, perquè havien jurat amistat en llocs sagrats i havien espoliat posteriorment terra per enriquir-se i s'havien fet guerra l'un contra l'altre. Després de la batalla a Autun, la tenda de Willibad havia estat saquejada i la seva riquesa dispersada. Algunes monedes trobades a Buis, a Saona i Loira, han estat adjudicades hipotèticament al seu tresor.

## Notes

* ↑ Lewis, 396. Fredegari diu que exercia el patriciatus de la Provença borgonyona.
* ↑ Geary, 185.
* ↑ Ibid.
* ↑ Wallace-Hadrill, 77.
* ↑ Ibid, 93.
* ↑ Le Gentilhomme, 105.

## Fonts

* Geary, Patrick J. Before France and Germany. Oxford University Press: 1988.
* John Michael Wallace-Hadrill, The Long-Haired Kings and other Studies in Frankish History. Butler & Tanner Ltd: Londres, 1962.
* Le Gentilhomme, Pierre. Mélange de Numismatique Mérovingienne. 1940.
* Lewis, Archibald R. "The Dukes in the Regnum Francorum, A.D. 550-751." Speculum, Vol. LI, No. 3. July, 1976. pàgs. 381 a 410.
# Hermione

«Hermione o Hermíone» té aquests significats:
* Hermíone, personatge de la mitologia grega, filla d'Helena d'Esparta
* Hermíone o Hermíona, antiga ciutat del Peloponnès
* Hermione Gingold (Londres, 1897-1987), actriu de teatre, cinema i televisió
* Hermione Baddeley (Broseley, Anglaterra, 1906-1986), actriu de cinema i televisió
* Hermione Granger, personatge la saga de Harry Potter
# Waltham

«Waltham» té aquests significats:
* Waltham (Maine)
* Waltham (Massachusetts)
* Waltham (Minnesota)
* Waltham (Vermont)
* Waltham Forest, districte londinenc, Regne Unit.
# Kirli

Kirli fgou un petit estat tributari protegit al districte de Khandesh, a la presidència de Bombai, un dels anomenats estats Dangs. Segons la Gaseta de Bombai destacava per l'abundància de fusta de teka. La població era de 815 habitants, amb uns ingressos estimats de 49 lliures. El sobirà al segle XIX (vers 1860) era Hapsing Lalsing, un bhil i la successió es regia pel sistema de primogenitura.

## Bibliografia

* Gazetteer of Bombai